बिन्दबासिनी म्यूजिकका सुवास रेग्मीका अनुसार एल्बमको गीत करार ऐन अन्तर्गत कन्ट्र्याक्ट हुन्छ। जसमा समय अवधि २, ३, ४ वा ५ जति वर्ष पनि हुन सक्छ। कति वर्षका लागि लिने वा दिने भन्ने बारे दुई पक्षको सहमतिले निर्धारण गर्छ। 'पुराना गीतको हकमा प्रायः गीतहरुलाई म्यूजिक कम्पनी आफैंले निर्माण गरे। कम्पनीले नै प्रोड्युस गरेको गीतमा निर्माताले सधैंको लागि अधिकार राख्नु स्वभाविक हो जसलाई उनीहरुले बेच्न मिल्छ,' पुराना कम्पनीले नयाँलाई गीतको अधिकार सुम्पनु बारे भने,'यदि व्यापारिक प्रयोजनका लागि मात्र किनेर पनि अन्तै बेचिदिएका हुन् भने सरासर गलत भयो।'
